Hellebust har arbeidet som skuespiller siden 1977, først ved Hålogaland Teater i Tromsø. Deretter arbeidet hun ved Tramteatret fra 1979 til 1984 og ved ABC-teatret (nå Edderkoppen) i Oslo i 1988. Sammen med Turid Pedersen og Hege Rimestad stiftet hun deretter sangtrioen Tits & Hits. I 1989 stiftet hun AS Dameteater & Søn sammen med Liv Aakvik og Anne Nyutstumo. AS Dameteater & Søn hadde sin siste forestilling i 2007. I 1986 ble hun frilansskuespiller, og hun ble senere engasjert som dramatiker og skuespiller ved Nordland Teater (Mo i Rana) 2008–2009. I 1999 gikk hun i regilære ved Nordisk Film AS i Oslo og NRK Troms i 2000, der hun også var medforfatter og instruktør for TV-serien . Fra 1999 til 2002 satt hun i styringsgruppen for Verdikommisjonen, og fra 2001 til april 2009 satt hun i Kringkastingsrådet.